smcproject/ml-wiki-sentences huggingface dataset:
1933-1936 കാലഘട്ടത്തിൽ സൈപ്രിയറ്റ് ചിത്രകാരി ലൂക്കിയ നിക്കോളെയ്‌ഡോ സൃഷ്ടിച്ച ഒരു ചിത്രമാണ് ദി ഗുഡ് ഫ്രൂട്ട് ഓഫ് ദി എർത്ത് .
ഈ ചിത്രം സ്റ്റേറ്റ് ഗാലറി ഓഫ് കണ്ടംപററി സൈപ്രിയറ്റ് ആർട്ടിൽ പ്രദർശിപ്പിച്ചിരിക്കുന്നു.
വിദേശത്ത്, പ്രത്യേകിച്ച് ഫ്രാൻസിൽ, ചിത്രകല പഠിച്ച സൈപ്രസിൽ നിന്നുള്ള ആദ്യ വനിതയായ ലൂസിയ നിക്കോലൈഡോ-വാസിലിയോ ആണ് ഈ പെയിന്റിംഗ് നിർമ്മിച്ചത്.
ഈ ക്യാൻവാസിൽ, രൂപങ്ങൾ, പ്രമേയം, പ്രതീകാത്മകത എന്നിവയിൽ കാണിച്ചിരിക്കുന്ന പോൾ ഗൗഗിന്റെ വ്യക്തമായ സ്വാധീനം അവർ പ്രകടമാക്കുന്നു.
പെയിന്റിംഗ് അതിന്റെ വലിയ വർണ്ണ പ്രതലങ്ങളാൽ വേറിട്ടുനിൽക്കുന്നു.
അമ്മയുടെയും മകളുടെയും  രൂപങ്ങൾ, നിരപരാധിത്വത്തിനായുള്ള അന്വേഷണത്തെ പ്രതീകപ്പെടുത്തുന്നു.
അതേസമയം അക്കാലത്തെ മറ്റ് സൈപ്രിയറ്റ് കലാകാരന്മാരുടെ സൃഷ്ടികളിൽ ചിത്രീകരിച്ചിരിക്കുന്ന അനുബന്ധ സ്ത്രീകളിൽ നിന്ന് ഇല്ലാത്ത ഇന്ദ്രിയത പ്രകടമാക്കുന്നു.
ദി ഗെയിം ഓഫ് ചെസ്സ് ഇംഗ്ലീഷ് വിലാസം https://ml.wikipedia.org/wiki/The_Game_of_Chess_(Sofonisba_Anguissola)
1555-ൽ ഇറ്റാലിയൻ നവോത്ഥാന കലാകാരിയായ സോഫോനിസ്ബ ആൻഗ്വിസോള വരച്ച ഒരു ഛായാചിത്രമാണ് ദി ഗെയിം ഓഫ് ചെസ്സ്.
(അല്ലെങ്കിൽ ദി പോർട്രെയ്റ്റ് ഓഫ് ദി ആർട്ടിസ്റ്റ്സ് സിസ്റ്റേഴ്സ് പ്ലേയിങ് ചെസ്സ്)
പെയിൻറിങ്ങിൽ ചെസ്സ് ബോർഡിന്റെ അരികിൽ ഒപ്പിടുകയും തീയതി രേഖപ്പെടുത്തുകയും ചെയ്തിരിക്കുന്നു.
അവിടെ ആൻഗ്വിസോള ഈ ലിഖിതം എഴുതിയിരിക്കുന്നു: "SOPHONISBA ANGUSSOLA VIRGO AMILCARIS FILIA EX VERA EFFIGIE TRES SUAS SORORES ET ANCILLAM PINXIT MDLV" – "Sofonisba Angussola virgin daughter of Amilcare painted these three sisters and a maid from life."
ക്രെമോണ സന്ദർശിക്കാനെത്തിയ ജോർജിയോ വസാരി അമിൽകെയർ അംഗുയിസോളയുടെ വീട്ടിൽ അതിഥിയായിരുന്നു.
അവിടെ അമിൽകെയറിന്റെ പെൺമക്കളുടെ പെയിന്റിംഗുകൾ അദ്ദേഹം അഭിനന്ദിച്ചു.
ദി ഗെയിം ഓഫ് ചെസിനെക്കുറിച്ച് അദ്ദേഹം എഴുതി.
"ഞാൻ ഈ വർഷം ക്രെമോണയിൽ, അവരുടെ പിതാവിന്റെ വീട്ടിൽ വളരെ ജാഗ്രതയോടെ വരച്ച ഒരു പെയിന്റിംഗ് കണ്ടു. അദ്ദേഹത്തിന്റെ മൂന്ന് പെൺമക്കളുടെ ചിത്രീകരണം, ചെസ്സ് കളിക്കുന്ന പ്രവർത്തനത്തിൽ, അവരോടൊപ്പം വൃദ്ധയായ ഒരു വീട്ടുജോലിക്കാരി, വളരെ ഉത്സാഹത്തോടെയും ലാഘവത്തോടെയും ചെസ്സ് കളിക്കുന്നു, അതിൽ അവർ ജീവനോടെ പ്രത്യക്ഷപ്പെടുന്നു, കൂടാതെ സംസാരം മാത്രമാണ് നഷ്‌ടമായത്."
ഈ പെയിന്റിംഗിനെ പരാമർശിക്കുന്ന ഏറ്റവും പഴക്കമുള്ള രേഖയാണിത്, അൻഗ്വിസോളയുടെ കുടുംബ വീട്ടിൽ ഈ ചിത്രം വർഷങ്ങളോളം തൂങ്ങിക്കിടന്നു.
ഈ പെയിന്റിംഗ് പിന്നീട് റോമിലെത്തി, ഒപ്പം സെൽഫ് പോർട്രെയ്‌റ്റ് അറ്റ് എ സ്‌പൈനെറ്റും , മാനവികവാദിയും കളക്ടറുമായ ഫുൾവിയോ ഒർസിനിയുടെ കൈവശമുള്ള ആൻഗ്വിസോളയുടെ രണ്ട് ഡ്രോയിംഗുകളും ( ദ ചൈൽഡ് ബിറ്റൻ ബൈ എ ലോബ്‌സ്റ്റർ മറ്റൊരു അജ്ഞാത ഡ്രോയിംഗും).
തുടർന്ന് അവ കർദ്ദിനാലെ  ഒഡോർഡോ ഫർണീസ് പാരമ്പര്യമായി സ്വീകരിച്ചു.
ഫാർനീസ് പൈതൃകം ബർബണിലേക്ക് കൈമാറ്റം ചെയ്യപ്പെട്ടതിനുശേഷം, ദി ഗെയിം ഓഫ് ചെസ്സ് പിന്നീട് നേപ്പിൾസിൽ പ്രത്യക്ഷപ്പെട്ടു.
ഒടുവിൽ അത് ലൂസിയാനോ ബോണപാർട്ടെ സ്വന്തമാക്കി.
ഇതിനുശേഷം ഒരിക്കൽ കൂടി അത് കൈമാറി ഇന്ന് പോളണ്ടിലെ പോസ്നാനിലുള്ള നാഷണൽ മ്യൂസിയത്തിന്റെ ഭാഗമായ ശേഖരത്തിൽ എത്തി.
കൂടുതൽ വായനയ്ക്ക് Women in chess Jill Burke, Overlooking Women’s Labour in Sofonisba Anguissola’s Chess Game , Blogpost, June 2020 അവലംബം പുറംകണ്ണികൾ ദി ഗെയിം ഓഫ് ചെസ്സ് എന്ന വിഷയവുമായി ബന്ധമുള്ള കൂടുതൽ പ്രമാണങ്ങൾ ( വിക്കിമീഡിയ കോമൺസിൽ )
ദി ഗേൾ വിത് ദി വൈൻ ഗ്ലാസ് ഇംഗ്ലീഷ് വിലാസം https://ml.wikipedia.org/wiki/The_Girl_with_the_Wine_Glass
1659-1660 നും ഇടയിൽ യോഹാൻ വെർമീർ വരച്ച ചിത്രമാണ് ദി ഗേൾ വിത് ദി വൈൻ ഗ്ലാസ് (ഡാം എൻ ട്വീ ഹെറൻ), ഇപ്പോൾ ബ്രൗൺ‌സ്വീഗിലെ ഹെർസോഗ് ആന്റൺ അൾ‌റിക് മ്യൂസിയത്തിൽ ഈ ചിത്രം സംരക്ഷിച്ചിരിക്കുന്നു.
പെയിന്റിംഗ് വസ്തുക്കൾ
ഹെർമൻ കോൺ നടത്തിയ പിഗ്മെന്റ് വിശകലനത്തിൽ മേശ വിരിയിൽ വിലകൂടിയ പ്രകൃതിദത്ത അൾട്രാമറൈൻ , മേശയിലെ ഓറഞ്ചുകളിൽ ലെഡ്-ടിൻ-മഞ്ഞ , സ്ത്രീയുടെ പാവാടയിൽ മാഡർ ലേക്ക് , വെർമിലിയൻ എന്നിവ വെർമീർ ഉപയോഗിച്ചതായി കാണിച്ചിരിക്കുന്നു.
കുറിപ്പുകൾ കൂടുതൽ വായനയ്ക്ക് ബാഹ്യ ലിങ്കുകൾ
ദി ഗാർഡിയൻ ഇംഗ്ലീഷ് വിലാസം https://ml.wikipedia.org/wiki/The_Guardian
ബ്രിട്ടനിലെ ഒരു ദേശീയ ദിനപത്രമാണ് ദി ഗാർഡിയൻ .
1821ൽ സ്ഥാപിച്ച ഈ പത്രം 1959 വരെ ദി മാഞ്ചെസ്റ്റർ ഗാർഡിയൻ എന്നാണറിയപ്പെട്ടത്.
തുടക്കത്തിൽ പ്രാദേശികപത്രമായിരുന്ന ദി ഗാർഡിയൻ വളർന്നു വളരെ സങ്കീർണ്ണ ഘടനയോടുകൂടിയതും സംഘടനാ രൂപത്തിലുള്ളതും ആയ ഒരു അന്താരാഷ്ട്രീയ ബഹുമാധ്യമവും ഇന്റെർനെറ്റ് സാന്നിധ്യവുമാണ്.
ദി ഗാർഡിയന്റെ പത്രാധിപർ ഇപ്പോൾ അലൻ റസ് ബ്രിഡ്ഗർ ആണ്.
ദി ഒബ്സെർവർ, ദി ഗാർഡിയൻ വീക്കിലി ഇവ സഹോദര പ്രസിദ്ധീകരണങ്ങൾ ആകുന്നു.
ഇംഗ്ലണ്ടിനെക്കൂടാതെ ഇതിനു രണ്ടു ഓൺ ലൈൻ ശാഖകൾ കൂടിയുണ്ട്.
ഗാർഡിയൻ ആസ്ട്രേലിയ ഗാർഡിയൻ യു. എസ്. എന്നിവയാണവ.
2013 ആഗസ്റ്റിൽ ദി ഗാർഡിയൻ ന്യൂസ്പേപ്പർ രൂപത്തിലുള്ളതിനു 189,000 കോപ്പികളാണു പ്രചാരം.
ഇതിന്റെ ഓൺലൈൻ രൂപത്തിനു ലോകത്തിൽ തന്നെ വായിക്കപ്പെടുന്നതിൽ മൂന്നാം സ്ഥാനമുണ്ട്.
2012ലെ കണക്കു പ്രകാരം ഇതിന്റെ അച്ചടിച്ചതും ഇന്റെർനെറ്റുവഴിയുള്ളതുമായ പ്രചാരം 90 ലക്ഷം വരും.
1821-ൽ ആണ് ദി ഗാർഡിയൻ മഞ്ചെസ്റ്റെരിലെ ജോൺ എഡ്വാർഡ് ടെയ് ലർ തുടങ്ങിയത്.
പുരോഗമനവാദമായിരുന്നു തുടക്കത്തിലേ ഈ പത്രത്തിനെ നയിച്ചത്.
സമത്വാധിഷ്ടിത പുരോഗമന വീക്ഷണമാണിന്നും അതിനെ നയിക്കുന്നത്.
ദി ഗൂസ് ഗേൾ ഇംഗ്ലീഷ് വിലാസം https://ml.wikipedia.org/wiki/The_Goose_Girl
" ദി ഗൂസ് ഗേൾ " ( ജർമ്മൻ : Die Gänsemagd , ബ്രദേഴ്സ് ഗ്രിം സമാഹരിച്ച് 1815 ൽ ഗ്രിംഗ് ഫെയറി ടെയിൽസ് എന്ന പേരിൽ ആദ്യമായി പ്രസിദ്ധീകരിക്കപ്പെട്ട (KHM 89) ഒരു ജർമ്മൻ ഭാഷയിലെ കെട്ടുകഥയാണ്.
ഇത് ആർനെ-തോംസൺ സൂചിക 533 ആണ്.
1826 ൽ എഡ്ഗർ ടെയ്‌ലർ ആദ്യമായി ഇംഗ്ലീഷിലേക്ക് വിവർത്തനം ചെയ്ത ഈ കഥ, പിന്നീട് 1865-ൽ ഒരു അജ്ഞാത പരിഭാഷകനും, 1881-ൽ ലൂസി ക്രെയിൻ , 1884-ൽ ലൂക്ക് മാർഗരറ്റ് ഹണ്ട് എന്നിവരുൾപ്പെടെ മറ്റു പലരും ഇംഗ്ലീഷിലേയ്ക്ക് തർജ്ജമ ചെയ്തിരുന്നു.
ആൻഡ്രൂ ലാംഗ് ഇത് 1889-ൽ ബ്ലൂ ഫെയറി ബുക്കിൽ ഉൾപ്പെടുത്തി.
കിൻഡർ-അൻഡ് ഹൌസ്സ്മാർച്ചന്റെ ആദ്യ പതിപ്പിൽ 1815 ൽ വാല്യം 2 നമ്പർ 3 ആയി ഈ കഥ ആദ്യമായി പ്രസിദ്ധീകരിച്ചത് ബ്രദേർസ് ഗ്രിംസ് ആണ്.
രണ്ടാം പതിപ്പിന് ശേഷം (1819) ഇത് നമ്പർ 89 ആയി പ്രത്യക്ഷപ്പെട്ടു.
ജർമ്മൻ കാഥികൻ ഡൊറോത്തിയ വിഹ്മാൻ (1755–1815) ആയിരുന്നു ഗ്രിമ്മിന്റെ ഈ കഥയുടെ ഉറവിടം.
ഒരു വിധവയായ രാജ്ഞി തന്റെ പുത്രിയെ വിദൂരസ്ഥമായ ഒരു ദേശത്തേക്ക് വിവാഹത്തിനായി അയയ്ക്കുന്നു.
രാജകുമാരിയോടൊപ്പം, സംസാരിക്കാൻ കഴിയുന്ന അവളുടെ മാന്ത്രികക്കുതിരയായ ഫലാദയും കൂട്ടിനായി ഒരു വേലക്കാരിയുമുണ്ട്.
രാജകുമാരിക്ക് ഒരു പ്രത്യേക മാന്ത്രിക ഏലസ് നൽകിയ രാജ്ഞി, അത് ധരിക്കുന്നിടത്തോളം കാലം അത് അവളെ സംരക്ഷിക്കുമെന്ന് അറിയിക്കുന്നു.
രാജകുമാരിയും ദാസിയും ദൂരേയ്ക്ക് യാത്ര ചെയ്യവേ, രാജകുമാരിയ്ക്ക് കടുത്ത ദാഹം അനുഭവപ്പെടുന്നു.
അവൾ വേലക്കാരിയോട്, പോയി ദാഹം ശമിപ്പിക്കാൻ  കുറച്ച് വെള്ളം കൊണ്ടുവരാൻ ആവശ്യപ്പെടുന്നുവെങ്കിലും വേലക്കാരി ഇങ്ങനെ പറയുന്നു: "നിങ്ങൾക്ക് വെള്ളം വേണമെങ്കിൽ അത് സ്വന്തമായി പോയെടുക്കുക. ഇനി മേലിൽ ഞാൻ നിങ്ങളുടെ ദാസിയാകാൻ ആഗ്രഹിക്കുന്നില്ല."
അതിനാൽ രാജകുമാരിക്ക് അടുത്തുള്ള അരുവിയിൽ നിന്ന് സ്വയം വെള്ളം എടുക്കേണ്ടതായി വരുന്നു.
അവൾ മൃദുവായി വിലപിച്ചുകൊണ്ട് മൊഴിഞ്ഞു "എനിക്ക് എന്ത് സംഭവിക്കും?"
ഏലസ് ഉത്തരം നൽകുന്നു: "അയ്യയ്യോ, നിങ്ങളുടെ മാതാവ് ഇത് അറിഞ്ഞിരുന്നെങ്കിൽ, അവരുടെ സ്നേഹനിർഭരമായ ഹൃദയം രണ്ടായി പിളരുമായിരുന്നു."
കുറച്ചു കഴിഞ്ഞപ്പോൾ രാജകുമാരിക്ക് വീണ്ടും ദാഹം അനുഭവപ്പെടുന്നു.
അതിനാൽ അവൾ ഒരിക്കൽ കൂടി വേലക്കാരിയോട് കുറച്ച് വെള്ളം എടുത്തുകൊണ്ടുവരാൻ ആവശ്യപ്പെടുന്നു.
എന്നാൽ ദുഷ്ടനായ വേലക്കാരി വീണ്ടും പറഞ്ഞു, "നിങ്ങളോ നിങ്ങളുടെ മാതാവോ എന്തുതന്നെ പറഞ്ഞാലും  ഞാൻ ഇനി മേലിൽ നിങ്ങളെ സേവിക്കുകയില്ല."
ദാസി പാവപ്പെട്ട രാജകുമാരിയെ അവളുടെ മൃദുലകോമളമായ സ്വന്തം കൈകൊണ്ട് നദിയിൽ നിന്ന് വെള്ളം കോരിക്കുടിക്കാൻ വിടുന്നു.
അവൾ വെള്ളത്തിലേക്ക് കുനിയുമ്പോൾ അവളുടെ കഴുത്തിൽ ധരിച്ചിരുന്ന മാന്ത്രിക ഏലസ് വെള്ളത്തിലേയ്ക്ക് വീഴുകയും ഒഴുകിപ്പോകുകയും  ചെയ്യുന്നു.
രാജകുമാരിയുടെ നിസ്സഹായത വീട്ടുവേലക്കാരി മുതലെടുക്കുന്നു.
താനുമായി വസ്ത്രം പരസ്പരം മാറ്റുവാനും ഒപ്പം കുതിരയെ കൈമാറാനും അവൾ രാജകുമാരിയോട് കൽപ്പിക്കുന്നു.
ഒരു ജീവിയോടുപോലും ഈ വേഷപ്പകർച്ചയേക്കുറിച്ച് ഒരു വാക്കുപോലും ഉരിയാടുകയില്ലെന്ന് ശപഥം ചെയ്തില്ലെങ്കിൽ രാജകുമാരിയെ കൊല്ലുമെന്ന് അവൾ ഭീഷണിപ്പെടുത്തുന്നു.
ഖിന്നയായ  രാജകുമാരി ഈ പ്രതിജ്ഞ ചെയ്യുന്നു.
വീട്ടുജോലിക്കാരി പിന്നീട് ഫലാഡയുടെ മേൽ സവാരി ചെയ്തു പോകവേ രാജകുമാരി വീട്ടുജോലിക്കാരിയുടെ കുതിര മേൽ യാത്ര ചെയ്തു.
കൊട്ടാരത്തിൽ, വേലക്കാരി രാജകുമാരിയായി ഭാവിക്കുകയും "രാജകുമാരിയുടെ ദാസി" കോൺറാഡ് എന്ന കൊച്ചുകുട്ടിയ്ക്കൊപ്പം വാത്തകളെ പരിപാലിക്കാൻ നിർദ്ദേശിക്കപ്പെടുകയും ചെയ്തു.
രാജാവിന്റെ വ്യാജ വധു, ഫലാദ എന്ന കുതിരയെ, അത് സംസാരിക്കുമെന്ന് ഭയപ്പെടുന്നതിനാൽ കൊല്ലാൻ കൽപ്പിക്കുന്നു.
യഥാർത്ഥ രാജകുമാരി ഇത് കേട്ട് കശാപ്പുകാരനോട് ഫലാദയുടെ തല താൻ എല്ലാ പ്രഭാതങ്ങളിലും കടന്നുപോകുന്ന വാതിലിനു മുകളിൽ തറച്ചു വയ്ക്കാൻ അപേക്ഷിക്കുന്നു.
പിറ്റേന്ന് രാവിലെ വാതിൽക്കൽ നിന്ന് ഫാലദയുടെ തലയെ അഭിസംബോധന ചെയ്തുകൊണ്ട് രാജകുമാരി പറഞ്ഞു: "ഫലാദ, ഫലാദ, നീ ചത്തുപോയി, എന്റെ ജീവിതത്തിലെ എല്ലാ സന്തോഷവും അവസാനിച്ചു", ഫലാദയുടെ തല ഉത്തരം നൽകി, "അയ്യയ്യോ, നിങ്ങളുടെ മാതാവ് ഇത് അറിഞ്ഞിരുന്നെങ്കിൽ, അവരുടെ സ്നേഹനിർഭരമായ ഹൃദയം രണ്ടായി പിളരുമായിരുന്നു. വാത്തകളെ പരിപാലിക്കുന്ന പുൽമേടിൽ, രാജകുമാരി അവളുടെ സുന്ദരമായ മുടി ചീകുന്നത് കാണുന്നത് നിരീക്ഷിക്കുന്ന കോൺറാഡിന് അത്യാഗ്രഹം തോന്നുകയും അവളുടെ സ്വർണ്ണ  കൊളുത്തുകളിൽ ഒന്നോ രണ്ടോ പറിച്ചെടുക്കാൻ ആഗ്രഹിക്കുകയും ചെയ്യുന്നു. പക്ഷേ, ഇത് കാണുന്ന പെൺകുട്ടി "കാറ്റേ നീ വീശുക, വീശുക, ഞാൻ പറയുന്നു, കോൺറാഡിന്റെ തൊപ്പി തെറിപ്പിച്ച് കളയുക.
ഇന്ന് എന്റെ മുടി ചീകിത്തീരുന്നതുവരെ അവനെ തിരികെ വരാൻ അനുവദിക്കരുത്.
" എന്ന് പറഞ്ഞ് ഒരു മന്ത്രം ചൊല്ലുന്നു.
അതിനാൽ കാറ്റ് വീശി അവന്റെ തൊപ്പി പറത്തിക്കളയുകയും, താറാവുകാരി പെൺകുട്ടി അവളുടെ തലമുടി ചീകുകയും പിന്നുകയും ചെയ്യുന്നതിനുമുമ്പ് കോൺറാഡിന് മടങ്ങാൻ സാധിക്കുന്നില്ല.
വിചിത്രമായ കാര്യങ്ങൾ സംഭവിക്കുന്നതിനാൽ താൻ ഇനി മേലിൽ ഈ പെൺകുട്ടിയുമായി ചേർന്ന് വാത്തകളെ വളർത്തുകയില്ലെന്ന് കോൺറാഡ് ദേഷ്യത്തോടെ രാജാവിന്റെ അടുത്ത് ചെന്ന് പ്രഖ്യാപിക്കുന്നു.
ഒരു പ്രാവശ്യം കൂടി ഇത് ചെയ്യാൻ അവനോട് പറയുന്ന രാജാവ്, പിറ്റേന്ന് രാവിലെ ഒളിച്ചിരുന്ന് രണ്ടുപേരേയും നിരീക്ഷിക്കുന്നു.
കോൺറാഡ് പറഞ്ഞതെല്ലാം സത്യമാണെന്ന് അദ്ദേഹം കണ്ടെത്തുന്നു.
അന്ന് വൈകുന്നേരം താറാവുകാരിയോട് അവളുടെ കഥ പറയാൻ രാജാവ് ആവശ്യപ്പെടുന്നു.
എന്നാൽ ശപഥം ചെയ്തതിനാൽ അവൾ ഒന്നും പറയാൻ കൂട്ടാക്കിയില്ല.
ഒരു ഇരുമ്പടുപ്പിനോട് എല്ലാം പറയാൻ രാജാവ് അവളോട് നിർദ്ദേശിക്കുന്നു.
അവൾ സമ്മതിക്കുന്നു, അടുപ്പിന് മുകളി‍ൽ കയറി അവൾ തന്റെ കഥ പറയുമ്പോൾ രാജാവ് പുറത്തു നിന്ന് കേൾക്കുന്നു.
അവൾ സത്യം പറഞ്ഞുവെന്ന് രാജാവിന് ബോധ്യപ്പെട്ടതിനാൽ, താറാവുകാരി രാജകീയ വസ്ത്രം ധരിപ്പിക്കപ്പെട്ടു.
അദ്ദേഹം വ്യാജ രാജകുമാരിയെ "അവളുടെ സ്വന്തം ശിക്ഷ തിരഞ്ഞെടുക്കുന്നതിന്" ഒരു കൗശലം പ്രയോഗിക്കുന്നു.
കഥയുടെ ഓരോ പതിപ്പിലും ശിക്ഷയുടെ തെരഞ്ഞെടുപ്പ് രീതി വ്യത്യസ്തമാണെങ്കിലും, ക്ലാസിക് പതിപ്പിലെ പ്രകാരം ഒരു വ്യാജ ദാസിയെ മുള്ളുകൾ നിറച്ച ഒരു വീപ്പയിൽ നഗ്നയായി പട്ടണത്തിലൂടെ വലിച്ചിഴയ്ക്കണമെന്ന് അവൾ രാജാവിനോട് പറയുന്നു.
തൽഫലമായി, ആൾമാറാട്ടക്കാരിയായ വേലക്കാരി മരിക്കുന്നതുവരെ ആ വിധത്തിൽ ശിക്ഷിക്കപ്പെടുന്നു.
അതിനുശേഷം, രാജകുമാരനും യഥാർത്ഥ രാജകുമാരിയും വിവാഹിതരായി അവരുടെ രാജ്യത്ത് വർഷങ്ങളോളം വാഴുന്നു.
കഥാഭേദങ്ങൾ
വ്യാജ വധുവിന്റെ കഥയുടെ സ്ഥാനത്ത്, നല്ല മനസ്സുള്ള രാജകുമാരിയെ അവളുടെ വീട്ടുജോലിക്കാരി പിടികൂടി ഒരു സാധാരണ വാത്ത വളർത്തൽകാരിയായി മാറ്റിയതായുള്ള കഥയും നിലവിലുണ്ട്.
അമേരിക്കൻ പതിപ്പായ "ദി ഗോൾഡൻ ബ്രേസ്ലെറ്റ്" പോലുള്ള മറ്റ് AT-533 (ആർനെ-തോംസൺ-ഉതർ ഇൻക്സ്) കഥകൾക്ക് സമാനമാണിത്.
അവലംബം ↑ ↑ ↑ Heidi Anne Heiner, "Tales Similar to the Goose Girl" Archived 2020-02-25 at the Wayback Machine .
ദി ഗേൾഹുഡ് ഓഫ് മേരി വിർജിൻ ഇംഗ്ലീഷ് വിലാസം https://ml.wikipedia.org/wiki/The_Girlhood_of_Mary_Virgin
1849-ൽ പ്രീ-റാഫലൈറ്റ് ബ്രദർഹുഡ് ചിത്രകാരനായിരുന്ന ഡാന്റേ ഗബ്രിയേൽ റോസെറ്റി ചിത്രീകരിച്ച എണ്ണച്ചായാചിത്രമാണ് ദി ഗേൾഹുഡ് ഓഫ് മേരി വിർജിൻ.
83.2 മുതൽ 65.4 സെന്റിമീറ്റർ വരെ വലിപ്പമുള്ള ഈ ചിത്രം ഇപ്പോൾ ടേറ്റ് ബ്രിട്ടന്റെ ശേഖരത്തിൽ കാണപ്പെടുന്നു.
1937-ൽ ആഗ്നസ് ജെക്കിൾ ഈ ചിത്രം ടേറ്റ് ബ്രിട്ടന് ഇഷ്‌ടദാനം ചെയ്തു.
"ഡാന്റേ ഗബ്രിയേൽ റോസെറ്റി പി.ആർ.ബി. 1849" എന്ന് ഒപ്പിട്ട ഈ ചിത്രം അദ്ദേഹത്തിന്റെ ആദ്യത്തെ പൂർത്തിയായ എണ്ണച്ചായാചിത്രമായിരുന്നു.
ഹൈഡ് പാർക്ക് കോർണർ ഗാലറിയിലെ 'ഫ്രീ എക്സിബിഷനിൽ' ദി ഗേൾഹുഡ് ഓഫ് മേരി വിർജിൻ അദ്ദേഹം ആദ്യമായി ഇത് പ്രദർശിപ്പിച്ചു.
1848 വേനൽക്കാലത്ത് റോസെറ്റി ചിത്രീകരണം ആരംഭിച്ചു.
കഠിനാധ്വാനം ചെയ്യുകയും 1849 മാർച്ചിൽ എക്സിബിഷനായി ഈ ചിത്രം പൂർത്തിയാക്കുകയും ചെയ്തു.
1848 നവംബറിൽ അദ്ദേഹം തന്റെ പിതാവിന്റെ സുഹൃത്ത് കിന്നോർഡിയിലെ ചാൾസ് ലയലിന് അയച്ച കത്തിൽ വിഷയം തിരഞ്ഞെടുക്കുന്നതിനെക്കുറിച്ച് പരാമർശിച്ചു.
ഇത് ഒരു മത സമുദായത്തിലെ അംഗങ്ങളെ തീർച്ചയായും ആകർഷിക്കുമെന്ന് പ്രസ്താവിച്ചു.
മധ്യകാല, നവോത്ഥാന കലകളിലെ ഒരു സാധാരണ വിഷയമായിരുന്നു ഇത്.
മടിയിൽ ഒരു പുസ്തകവുമായി ഇരിക്കുന്ന മറിയയെ അമ്മ അന്ന വായിക്കാൻ പഠിപ്പിക്കുന്നു.
പകരം, റോസെറ്റി അന്നയുടെ മാർഗനിർദേശപ്രകാരം മേരി ഒരു ലില്ലിപ്പൂവ് (മറിയയുടെ വിശുദ്ധിയുടെ പരമ്പരാഗത ചിഹ്നം) എംബ്രോയിഡറിംഗ് ചെയ്യുന്നതായി കാണിക്കുന്നു.
അവരുടെ പിതാവ് യോവാക്കീം പശ്ചാത്തലത്തിൽ ഒരു മുന്തിരിവള്ളിയുടെ ഇലകോതികൊണ്ട് ക്രിസ്തുവിന്റെ വരവിനെ പരാമർശിക്കുന്നു ( യോഹന്നാൻ 15.1 -ൽ "യഥാർത്ഥ മുന്തിരിവള്ളി" എന്ന് അദ്ദേഹം സ്വയം വിളിക്കുന്നു).
മുന്തിരിവള്ളി ഒരു കുരിശിന്റെ ആകൃതിയിലാണ്.
ഇത് ക്രിസ്തുവിന്റെ കഷ്‌ടാനുഭവത്തെ മുൻകൂട്ടി സൂചിപ്പിക്കുന്നു.
അവലംബം ↑ Tate Britain - catalogue entry ഗ്രന്ഥസൂചിക Prettejohn, Elizabeth, The Art of the Pre-Raphaelites , 2007, Tate Publishing, Millbank, London.
ISBN 9781854377265 ISBN 978-1854377265 Donnelly, Brian, Sonnet-Image-Intertext: Reading Rossetti's the Girlhood of Mary Virgin and Found , article in Victorian Poetry , Vol.
48, No. 4
ദി ഗുഡ് ദിനോസർ
2015-ൽ  പുറത്തിറങ്ങിയ ഒരു 3ഡി കമ്പ്യൂട്ടർ അനിമേഷൻ ചലച്ചിത്രം ആണ് ദി ഗുഡ് ദിനോസർ .
ഇത് നിർമ്മിച്ചിരിക്കുന്നത് പിക്‌സാർ ആനിമേഷൻ സ്റ്റുഡിയോ ആണ്.
ദിനോസറുകൾ വംശനാശം സംഭവിക്കാത്ത ഒരു സാങ്കൽപ്പിക ഭൂമിയിൽ ആണ് ഈ കഥ നടക്കുന്നത്.
അർലൊ എന്ന് പേരുള്ള ഒരു അപാറ്റൊസോറസ്‌ ദിനോസർ ഒരു മനുഷ്യ കുട്ടിയെ കണ്ടു മുട്ടുന്നതും അവരുടെ ചങ്ങാത്തം, യാത്ര, സാഹസികത എന്നിവയിലൂടെ സഞ്ചരിക്കുന്നു ഈ ചലച്ചിത്രത്തിന്റെ കഥ.
അവലംബം ↑ പുറത്തേക്കുള്ള കണ്ണികൾ Official website at Disney Official website Archived 2016-10-22 at the Wayback Machine .
at Pixar The Good Dinosaur ഇന്റർനെറ്റ് മൂവി ഡാറ്റാബേസിൽ ടിസിഎം മുവീ ഡാറ്റാബേസിൽ നിന്ന് The Good Dinosaur The Good Dinosaur at the Big Cartoon DataBase ബോക്സ് ഓഫീസ് മോജോയിൽ നിന്ന് The Good Dinosaur റോട്ടൻ ടൊമാറ്റോസിൽ നിന്ന് The Good Dinosaur മെറ്റാക്രിട്ടിക്കിൽ നിന്ന് The Good Dinosaur The Good Dinosaur എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ദി ഗുഡ് എർത്ത് ഇംഗ്ലീഷ് വിലാസം https://ml.wikipedia.org/wiki/The_Good_Earth
ഇരുപതാം നൂറ്റാണ്ടിലെ ഏറെ ജനപ്രീതി നേടിയ നോവലാണ് ദി ഗുഡ് എർത്ത്‌ .
അമേരിക്കൻ എഴുത്തുകാരിയായ പേൾ എസ്  ബക്ക് 1931-ൽ ഇത് രചിച്ചു.
പാശ്ചാത്യർക്ക് ചൈനയോട് ‌ അഭിമുഖ്യമുണ്ടാകാൻ ഈ കൃതി ഏറെ ഉപകരിച്ചു.
ഗുഡ് എർത്ത്‌ എഴുതിയതോടെ ലോക പ്രശസ്തയായ പേൾ എസ്സ് ബക്കിന് ഈ കൃതി പുലിസ്റ്റെർ സമ്മാനവും 1938-ലെ നോബൽ സമ്മാനവും നേടിക്കൊടുത്തു.
അച്ഛനും അമ്മയും ചൈനയിൽ മിഷനറിമാരായതിനാൽ ചെറുപ്പകാലത്ത് അവിടെ ജീവിക്കുവാനും ചൈനക്കാരെക്കുറിച്ച് ആഴത്തിൽ പഠിക്കുവാനും സാധിച്ചു.
ചൈനയിലെ ജീവിതത്തിന്റെ പശ്ചാത്തലത്തിൽ അവിടുത്തെ ഒരു കർഷക കുടുംബത്തിന്റെ കഥ ഈ കൃതിയിൽ ഹൃദ്യമായി അവതരിപ്പിച്ചിരിക്കുന്നു.
ഇരുപതിലേറെ ഭാഷകളിലേക്ക് വിവർത്തനം ചെയ്യപ്പെട്ടിട്ടുള്ള ഈ കൃതി മലയാളത്തിൽ നല്ല ഭൂമി എന്ന പേരിൽ പ്രസിദ്ധീകരിച്ചിട്ടുണ്ട്.
ദേവദാസ് (1955 ചലച്ചിത്രം)
ശരത്ചന്ദ്ര ചതോപാധ്യായുടെ ബംഗാളി ഭാഷ നോവലായ ദേവദാസിനെ ആസ്പദമാക്കി ബിമൽ റോയ് സംവിധാനം ചേയ്ത 1955-ൽ പുറത്തിറങ്ങിയ ഹിന്ദി ചലച്ചിത്രമാണ് ദേവദാസ് .
അഭിനേതാക്കൾ ദിലീപ് കുമാർ ..
ദേവദാസ് മുഖർജി വൈജയന്തിമാല ..
ചന്ദ്രമുഖി സുചിത്ര സെൻ ..
പാർവതി ചക്രബൊർത്തി/പാറൊ മോട്ടിലാൽ രാജവൻശ് ..
ചുന്നി ബാബു നാസിർ ഹുസ്സൈൻ ..
ധർമദാസ് മുരദ് ..
ദേവദാസിന്റെ അച്ചൻ പ്രതിമ ദേവി ..
ദേവദാസിന്റെ അമ്മ ശിവരാജ് ..
പാർവതിയുടെ അച്ചൻ ഇഫ്തേക്കർ ..
ബ്രിജുദാസ് പ്രാൺ ജോണി വാക്കർ അവലംബം പുറത്തേക്കുള്ള കണ്ണികൾ ദേവദാസ് ഇന്റർനെറ്റ് മൂവി ഡാറ്റാബേസിൽ
ദേവദാസി (വിവക്ഷകൾ)
ദേവദാസി എന്ന വാക്കിനാൽ താഴെപ്പറയുന്ന എന്തിനേയും വിവക്ഷിക്കാം.
ദേവദാസി - ഹൈന്ദവക്ഷേത്രങ്ങളിൽ നൃത്തമാടിയിരുന്ന സ്ത്രീകൾ ദേവദാസി (മലയാളചലച്ചിത്രം) ഇതൊരു വിവക്ഷാതാളാണ് : ഒരേ വാക്കിനാൽ വിവക്ഷിക്കാവുന്ന വിവിധ കാര്യങ്ങളെ കുറിച്ചുള്ള താളുകൾ ഇവിടെ കൊടുത്തിരിക്കുന്നു.
ദേവദാസ് Christo Kunjumon Christo Kunjumon
ശരത്ചന്ദ്ര ചതോപാധ്യായയുടെ വിഖ്യാതമായ ബംഗാളി നോവലാണ് ദേവ്ദാസ്.
1917 ജൂൺ 30-നാണ് 'നഷ്ടപ്രണയത്തിന്റെ നിത്യഹരിതകാവ്യം' എന്നു വിശേഷിപ്പിക്കാവുന്ന ഈ നോവൽ പ്രസിദ്ധീകൃതമായത്.
നോവലിനെ അവലംബിച്ച്, ഇതേ പേരിൽ നിരവധി ചലച്ചിത്രങ്ങൾ വിവിധ കാലയളവുകളിൽ പല ഭാഷകളിലായി പുറത്തിറങ്ങിയിട്ടുണ്ട്.
അതിനാടകീയതയാർന്ന ഇതിവൃത്തമാണ് ഇതിന്റേത്.
എങ്കിലും വൈകാരികതീവ്രതയാൽ ഇത് ജനപ്രിയമായി.
ഒരു ധനിക കുടുംബാംഗമായ ദേവദാസ് ആണ് നായകൻ; ദരിദ്രകുടുംബാംഗമായ പാർവതി നായികയും.
ബാല്യകാലസഖികളായിരുന്ന അവർ യൗവനത്തിൽ ഗാഢപ്രണയത്തിലാകുന്നു.
ജാതിയുടെ അതിരുകൾ പ്രണയത്തിന് പ്രതിബന്ധം തീർക്കുന്നു.
വൃദ്ധനും വിഭാര്യനുമായ ഒരാൾക്ക് പാർവതിയെ വീട്ടുകാർ കല്യാണം കഴിച്ചു കൊടുക്കുന്നു.
നിരാശനായ ദേവദാസ് നഗരത്തിലെത്തി മദ്യത്തിൽ ആശ്വാസം കണ്ടെത്തുന്നു.
പിന്നീട് കൊട്ടാരനർത്തകിയായ ചന്ദ്രമുഖിയെ അയാൾ വരിക്കുന്നു.
അമിതമദ്യപാനിയായ അയാളെ ചന്ദ്രമുഖി ഉപേക്ഷിക്കുമ്പോൾ തന്റെ യഥാർഥ കാമുകിയെത്തേടി ദേവദാസ് എത്തുന്നു.
പക്ഷേ, പ്രണയിനിയുടെ വീടിന്റെ പടിവാതിൽക്കൽ അയാൾ മരിച്ചുവീഴുന്നു.
തീവ്രപ്രണയത്തിന്റെയും പ്രണയനൈരാശ്യത്തിന്റെയും ഒരു ഇന്ത്യൻ ബിംബം തന്നെയായി മാറിയ ദേവദാസിന്റെ കഥാസാരം ഇതാണ്.
ചലച്ചിത്രങ്ങൾ Kundal Lal Saigal and Jamuna in Devdas , Barua's 1936 Hindi version 1935-ൽ പുറത്തിറങ്ങിയ ചലച്ചിത്രത്തിൽ നിന്നുള്ള രംഗം
ദേവദാസ് പ്രത്യക്ഷമായും പരോക്ഷമായും ഇന്ത്യൻസിനിമയിൽ വൻ സ്വാധീനം ചെലുത്തിയിട്ടുണ്ട്.
ഈ നോവലിനെ ആധാരമാക്കിയെടുത്ത ആദ്യ ചലച്ചിത്രം 1928-ലാണ് പുറത്തുവന്നത്.
നരേഷ് മിത്ര സംവിധാനം ചെയ്ത ആ ബംഗാളി നിശ്ശബ്ദ ചലച്ചിത്രത്തിന് നോവലിസ്റ്റ് തന്നെയാണ് തിരക്കഥയെഴുതിയത്.
എങ്കിലും 1935-ൽ ന്യൂ തിയെറ്റേഴ്സ് ബംഗാളിയിലും ഹിന്ദിയിലുമായി നിർമിച്ച ദേവദാസ് ആണ് ഈ നോവലിനെ ആധാരമാക്കിയെടുത്ത അനശ്വര ചലച്ചിത്രം.
പി.സി. ബറുവയാണ് സംവിധായകൻ.
ഛായാഗ്രാഹകൻ ബിമൽ റോയ്.
ബംഗാളിയിൽ പി.സി. ബറുവയും യമുനയുമായിരുന്നു നായകനും നായികയും.
ഹിന്ദിയിൽ അനശ്വരനടനും ഗായകനുമായ കെ.എൽ. സൈഗാളായിരുന്നു ദേവദാസ്; രാജ്കുമാരി പാർവതിയും.
സൈഗാളിന്റെ അതുല്യമായ അഭിനയപാടവത്താലും ഹൃദയസ്പർശിയായ ആലാപനമികവിനാലും ദേവദാസ് വൻ ജനപ്രീതി നേടുകയുണ്ടായി.
ഒട്ടനവധി ചിത്രങ്ങൾ പില്ക്കാലത്തു വന്നിട്ടുണ്ടെങ്കിലും ഇന്നും ജനഹൃദയങ്ങളിൽ സൈഗാൾതന്നെയാണ് ദേവദാസ്.
അത്രയ്ക്കു തന്മയീഭാവമാർന്ന അഭിനയമാണ് അദ്ദേഹം ഇതിൽ കാഴ്ചവച്ചത്. 'ദുഃഖ് കേ ദിൻ അബ് ...'
എന്നു തുടങ്ങുന്ന സൈഗാളിന്റെ പ്രശസ്ത ഗാനം ഈ ചിത്രത്തിലേതാണ്.
അതിമനോഹരമായ ഛായാഗ്രഹണമായിരുന്നു ഈ ചിത്രത്തിന്റെ മറ്റൊരു പ്രത്യേകത.
ഗ്രീൻ ഫിൽറ്ററുകൾ ഉപയോഗിച്ചും സവിശേഷ ദീപവിതാനരീതി സ്വീകരിച്ചും ചലനാത്മകമായ ഒരു ഛായാഗ്രഹണശൈലി ഇതിലൂടെ അവതരിപ്പിക്കപ്പെട്ടു.
സിനിമാറ്റോഗ്രഫിയെക്കുറിച്ചുള്ള ക്ളാസ്സുകളെടുക്കാൻ ഋത്വിക് ഘട്ടക്ക് പലപ്പോഴും ഉപജീവിച്ചിട്ടുള്ളത് ഈ ചിത്രത്തെയാണ്.
1936-ൽ പി.വി. റാവു ഇത് തമിഴ് ചലച്ചിത്രമാക്കി .
തെലുഗുവിൽ വേദാന്തം രാഘവയ്യയും നാഗേശ്വര റാവുവും ചേർന്ന് 1953-ൽ ദേവദാസ് അവതരിപ്പിച്ചു.
പില്ക്കാല ഹിന്ദിസിനിമയിൽ രണ്ടുവട്ടംകൂടി ദേവദാസ് ചരിത്രം സൃഷ്ടിച്ചിട്ടുണ്ട്.
പി.സി. ബറുവയുടെ സ്മരണയ്ക്കായി ബിമൽ റോയി 1955-ൽ വീണ്ടും ദേവദാസ് സംവിധാനം ചെയ്തതാണ് ഇതിൽ ആദ്യത്തേത്.
ദിലീപ് കുമാറിന്റെ നായകവേഷമായിരുന്നു ഇതിന്റെ മുഖ്യ സവിശേഷത.
1974-ൽ ദിലീപ് റോയിയും ഹിന്ദിയിൽ ദേവദാസ് നിർമിച്ചിട്ടുണ്ട്.
1974-ൽ വിജയനിർമ്മലയും ഇതേ പേരിൽ തെലുഗുവിൽ ചിത്രം നിർമ്മിക്കുകയുണ്ടായി.
1989-ൽ ക്രോസ്ബെൽറ്റ് മണിയാണ് മലയാളസിനിമയിൽ ദേവദാസ് അവതരിപ്പിച്ചത്.
സഞ്ജയ് ലീല ഭൻസാലിയുടെ 2002-ലെ സൃഷ്ടിയാണ് മറ്റൊരു നാഴികക്കല്ല്.
ഷാരൂഖ് ഖാനും ഐശ്വര്യ റായിയും മാധുരി ദീക്ഷിതും മുഖ്യ കഥാപാത്രങ്ങളെ അവതരിപ്പിച്ച ഈ ചിത്രം അന്നുവരെയുള്ള ഇന്ത്യൻ ചിത്രങ്ങളിൽ ഏറ്റവുമധികം തുക മുടക്കി നിർമിച്ചതായിരുന്നു.
50 കോടിയായിരുന്നു അതിന്റെ നിർമ്മാണച്ചെലവ്.
കാൻ ഫിലിം ഫെസ്റ്റിവലിലെ മത്സരേതരവിഭാഗത്തിൽ ഇത് പ്രദർശിപ്പിക്കുകയുണ്ടായി.
പ്യാസ, ഫിർ സുബഹ് ഹോഗി, കാഗസ് കീ ഫൂൽ തുടങ്ങിയ ജനപ്രിയചിത്രങ്ങളുടെ പ്രചോദനവും ദേവദാസ് ആയിരുന്നു.
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ദേവദാസ് എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
ദേവധാർ മലബാർ പുനരുദ്ധാരണ സംഘം ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
മലബാറിലെ ന്യൂനപക്ഷ ജാതിയിൽപ്പെട്ട ജനങ്ങളുടെ പുനരുദ്ധാരണത്തിനായി പ്രവർത്തിച്ച സന്നദ്ധ സംഘടനയാണ് ദേവധാർ മലബാർ പുനരുദ്ധാരണ സംഘം (ആംഗലേയം - Devadhar Malabar Renewal Trust - DMRT).
കോഴിക്കോട് ആസ്ഥാനമായാണു് ഈ സംഘം പ്രവർത്തിച്ചിരുന്നത്.
താനൂർ സ്വദേശിയായ വി.ആർ. നായനാരാണു് ദേവധാർ മലബാർ പുനരുദ്ധാണ സംഘത്തിന്റെ ശിൽപ്പി.
പൊതുജനങ്ങളിൽ നിന്നും സംഭാവനകൾ സ്വീകരിച്ചാണു് സംഘടന പ്രവർത്തിച്ചിരുന്നത്.
മലബാറിലെ ഹരിജൻ വിഭാവക്കാരുടെ മുഖ്യധാരയിലേക്കു് കൊണ്ടവരുവാൻ മിശ്രിത പാഠശാലയും  തൊഴിൽ പരിശീലന കേന്ദ്രങ്ങളും ഡി.എം.ആർ.ടി യുടെ നേതൃത്വത്തിൽ നടന്നിട്ടുണ്ടു്.
ഡി.എം.ആർ.ടി പ്രവർത്തകർ ഡി.എം.ആർ.ടി വർക്കർ എന്ന പേരിലാണു് പൊതുവേ അറിയപ്പെട്ടത്.
തിക്കോടിയനെപ്പോലെ പിന്നീട് പ്രസിദ്ധരായ നിരവധി പേർ ഈ സംഘവുമായി ബന്ധപ്പെട്ട് പ്രവർത്തിച്ചിരുന്നു.
ഗോപാലകൃഷ്ണ ഗോഖലെ ആരംഭിച്ച സർവെന്റ്സ് ഓഫ് ഇന്ത്യയുടെ മാതൃകയായി ബാലികാ സദൻ അനാഥാലയങ്ങളും ഡി.എം.ആർ.ടി. യുടെ നേതൃത്വത്തിൽ നടന്നു.
വി.ആർ. നായനാരുടെ മരണത്തിനു് ശേഷം ചില അനാഥാലയങ്ങളും വിദ്യാലയങ്ങളും കേരളാ സർക്കാർ ഏറ്റെടുക്കുകയുണ്ടായി.
ദേവന ഇംഗ്ലീഷ് വിലാസം https://ml.wikipedia.org/wiki/Devana
പടിഞ്ഞാറൻ സ്ലാവുകൾ ആരാധിക്കുന്ന ചന്ദ്രന്റെയും വന്യ പ്രകൃതിയുടെയും വനങ്ങളുടെയും വേട്ടയുടെയും ദേവതയാണ് ദേവന ( Polish : Dziewanna [d͡ʑɛˈvan.na] ⓘ , ലത്തീൻ : Dzewana ).
സിസ, ഡിസിവോണ, ഡിസെവാന തുടങ്ങി നിരവധി പേരുകളിൽ അവർ അറിയപ്പെടുന്നു.
പതിനഞ്ചാം നൂറ്റാണ്ടിൽ ജാൻ ഡ്യൂഗോസ് ആണ് അവരെ റോമൻ ദേവത ഡയാനയുമായി താരതമ്യപ്പെടുത്തി ആദ്യമായി പരാമർശിച്ചത്.
വെർബാസ്കത്തിന്റെ പോളിഷ് നാമം കൂടിയാണ് ഡിസിവന്ന, എന്നാൽ ഈ വാക്കിന്റെ പദോൽപ്പത്തി വ്യക്തമല്ല.
പതിമൂന്നാം നൂറ്റാണ്ടിലെ ലാറ്റിൻ നിഘണ്ടു - ചെക്ക് മെറ്റർ വെർബോറമാണ് ദേവനയെ പരാമർശിക്കുന്ന ആദ്യത്തെ ഉറവിടം.
എന്നിരുന്നാലും, പതിനെട്ടാം നൂറ്റാണ്ടിൽ വക്ലാവ് ഹങ്കയാണ് മെറ്റർ വെർബോറം കണ്ടെത്തിയത്.
അവലംബം ഗ്രന്ഥസൂചിക {{ cite book }} : | volume= has extra text ( help )
ദേവദാരു ഇംഗ്ലീഷ് വിലാസം https://ml.wikipedia.org/wiki/Cedrus_deodara
അനാവൃതബീജി സസ്യവിഭാഗത്തിലെ പൈനേസീ (Pinaceae) കുടുംബത്തിൽപ്പെടുന്ന ഔഷധ വൃക്ഷമാണ്‌ ദേവദാരു ( ഇംഗ്ലീഷ് :Cedrus deodara).
ഉർദു : ديودار deodār ; ഹിന്ദി , സംസ്കൃതം : देवदार devadāru .
ശാസ്ത്രനാമം: സിഡ്രസ് ഡിയോഡര (Cedrus deodara).
സംസ്കൃതത്തിൽ ദേവദാരു, സുരദാരു, ഭദ്രദാരു, ദേവകാഷ്ഠം, അരമദാസ, പാരിഭദ്ര, സ്നേഹവൃക്ഷാ, മസ്തദാരു, മഹാച്ഛദഃ എന്നീ പേരുകളിൽ അറിയപ്പെടുന്നു.
1,050 മുതൽ 3,600 വരെ മീറ്റർ ഉയരമുള്ള ഹിമാലയ പ്രദേശങ്ങളിൽ വന്യമായി വളരുന്ന ഈ വൃക്ഷം ഹിമാചൽ പ്രദേശ് , കാശ്മീർ ‍, ഉത്തർപ്രദേശിന്റെ വടക്കൻ ഭാഗങ്ങൾ, പഞ്ചാബ് എന്നിവിടങ്ങളിൽ കൃഷിചെയ്തുവരുന്നു.
വൃക്ഷത്തിന്റെ ഘടന ഡെറാഡൂണിലെ ഫോറസ്റ്റ് റിസർച്ച് ഇൻസ്റ്റിറ്റ്യൂട്ടിൽ പ്രദർശിപ്പിച്ചിരിക്കുന്ന 704 വർഷം പ്രായം ചെന്ന ദേവദാരുവിന്റെ ഛേദം
85 മീറ്ററോളം ഉയരത്തിൽ വളരുന്ന നിത്യഹരിതവൃക്ഷമാണ് ദേവദാരു.
750-900 വർഷം പഴക്കമുള്ള ദേവദാരു വൃക്ഷങ്ങൾ കണ്ടെത്തിയിട്ടുണ്ട്.
ഇതിന്റെ മരപ്പട്ട പരുക്കനും കട്ടിയുള്ളതുമാണ്.
ഇതിൽ ആഴത്തിൽ വിള്ളലുകളും കാണാം.
ശാഖകൾ ക്രമരഹിതമാണ്.
തൈച്ചെടികളിൽ കീഴോട്ടു തൂങ്ങിക്കിടക്കുന്ന ശാഖകളാണുള്ളത്.
സൂച്യാകാരത്തിലുള്ള ഇലകൾ കട്ടിയേറിയതും 2-3 സെന്റി മീറ്റർ നീളമുള്ളതുമാണ്.
ദീർഘകാണ്ഡത്തിൽ ഏകാന്തരന്യാസത്തിൽ വിന്യസിച്ചിരിക്കുന്ന പത്രങ്ങളുടെ കക്ഷ്യങ്ങളിൽനിന്ന് ഹ്രസ്വ കാണ്ഡങ്ങളുണ്ടാകുന്നു.
ഹ്രസ്വ കാണ്ഡങ്ങളിൽ ദീർഘ കാണ്ഡങ്ങളിലേതിനെ അപേക്ഷിച്ച് പത്രങ്ങൾ ദീർഘകാലം നിലനില്ക്കുന്നു.
പത്രങ്ങളുടെ കക്ഷ്യങ്ങളിൽനിന്നാണ് പ്രത്യുത്പാദനാവയവങ്ങളായ കോണുകൾ ഉണ്ടാകുന്നത്.
ദേവദാരുവിന് ആൺകോണുകളും പെൺകോണുകളുമുണ്ട്.
ശാഖാഗ്രങ്ങളിലെ പത്രകക്ഷ്യങ്ങളിലാണ് പെൺകോണുകളുണ്ടാകുന്നത്.
കോണുകളിൽ ധാരാളം ശല്ക്കങ്ങൾ അമർന്നിരിക്കും.
വിത്തുകളുണ്ടാകുന്ന കോണുകൾക്ക് അണ്ഡാകൃതിയാണുള്ളത്.
വിത്തുകളിൽ ചിറകുപോലെയുള്ള അവയവങ്ങളും കാണാം.
ദേവദാരുവിന്റെ തടി ഈടും ഉറപ്പും ഉള്ളതാണ്.
കടുപ്പവും സുഗന്ധവുമുള്ള കാതലിന് മഞ്ഞ കലർന്ന ഇളം തവിട്ടുനിറമായിരിക്കും.
കാതലിൽനിന്ന് സെഡാർ തൈലം ലഭിക്കുന്നു.
തടിയിലെ കറയോടുകൂടിയ ഈ തൈലത്തിലുള്ള ഒലിയോറെസിൻ (Oleoresin) 'കലങ്കതേൻ' എന്നറിയപ്പെടുന്നു.
ടർപന്റയിൻ, കൊളെസ്റ്റെറിൻ എന്നിവയും ഇതിൽ അടങ്ങിയിട്ടുണ്ട്.
ഡിയോഡോറോൺ, സെൻഡാറോൾ, ഐസോ സെൻഡാറോൾ, ഓക്സിഡോണിമക്കാലിൻ തുടങ്ങിയ പദാർഥങ്ങളും ഈ തൈലത്തിൽനിന്നു വേർതിരിച്ചെടുത്തിട്ടുണ്ട്.
രസാദി ഗുണങ്ങൾ ദേവതാരു വൃക്ഷത്തിന്റെ ഇലകൾ
രസം			:തികതം, കടു
ഗുണം		:ലഘു, സ്നിഗ്ദ്ധം
കാതൽ, തൈലം ഔഷധ ഗുണങ്ങൾ
ദേവദാരുവിന്റെ ഇലയും കാതലും തൈലവും ഔഷധയോഗ്യമാണ്.
ഇതിന്റെ തൈലം ലേപനംചെയ്യുന്നത് വേദനയ്ക്കും വാതരോഗങ്ങൾക്കും ആശ്വാസമുണ്ടാക്കും.
വൃക്കകളിലെയും മൂത്രാശയത്തിലെയും കല്ലുകളെ ഉന്മൂലനം ചെയ്യാൻ സഹായകമായ ഇതിന്റെ തൈലം രക്തദൂഷ്യം , കുഷ്ഠം , പ്രമേഹം , ജ്വരം , പീനസം , കാസം , ചൊറിച്ചില് ‍, മലബന്ധം എന്നിവയെയും ശമിപ്പിക്കും.
എപ്പിലെപ്സി , മൂലക്കുരു , ഹൃദ്രോഗങ്ങൾ ‍, ത്വഗ്രോഗങ്ങൾ, പനി മുതലായ രോഗങ്ങൾക്കുള്ള ഔഷധനിർമ്മാണത്തിനും ഇത് ഉപയോഗിക്കുന്നു.
സഹചരാദി കഷായം, ദേവദ്രുമാദി ചൂർണം, ദേവദാര്വ്യാരിഷ്ടം എന്നിവ ഉണ്ടാക്കുന്നതിന് ഉപയോഗിക്കുന്നു.
ചിത്രങ്ങൾ സൂച്യാകാരത്തിലുള്ള ദേവദാരു ദേവദാരു അവലംബം കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ദേവദാരു (ദേവതാരം) എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
ദേവതാളി
ആയുർവേദത്തിൽ പലവിധ ഔഷധങ്ങളായി ഉപയോഗിച്ചുവരുന്ന ഒരു വള്ളിച്ചെടിയാണ് ദേവതാളി .
( ശാസ്ത്രീയനാമം : Luffa echinata ) .
കായയ്ക്ക് നല്ല രീതിയിൽ കയ്പ്പുണ്ട്.
അവലംബം പുറത്തേക്കുള്ള കണ്ണികൾ Media related to Luffa echinata at Wikimedia Commons Luffa echinata എന്ന ജീവവർഗ്ഗവുമായി ബന്ധപ്പെട്ട വിവരങ്ങൾ വിക്കിസ്പീഷിസിൽ കാണുക.
ദേവദൂതൻ ഇംഗ്ലീഷ് വിലാസം https://ml.wikipedia.org/wiki/Devadoothan
സിബി മലയിലിന്റെ സംവിധാനത്തിൽ മോഹൻലാൽ , മുരളി , ജനാർദ്ദനൻ , ജയപ്രദ എന്നിവർ പ്രധാനവേഷങ്ങളിൽ അഭിനയിച്ച് 2000-ൽ പുറത്തിറങ്ങിയ ഒരു മലയാളചലച്ചിത്രമാണ് ദേവദൂതൻ .
കോക്കേഴ്സ് ഫിലിംസിന്റെ ബാനറിൽ സിയാദ് കോക്കർ നിർമ്മിച്ച ഈ ചിത്രം കോക്കേഴ്സ് ഫിലിംസ്  ആണ് വിതരണം ചെയ്തത്.
കഥ, തിരക്കഥ, സംഭാഷണം എന്നിവയെല്ലാം നിർവ്വഹിച്ചത് രഘുനാഥ് പലേരി ആണ്.
അഭിനേതാക്കൾ മോഹൻലാൽ – വിശാൽ കൃഷ്ണമൂർത്തി ജയപ്രദ – ആഞ്ചലീന ഇഗ്നേഷ്യസ്/അലീന ജനാർദ്ദനൻ – പ്രിൻസിപ്പാൾ മുരളി – ആൽബെർട്ടോ ജഗതി ശ്രീകുമാർ – അച്ചൻ വിനീത് കുമാർ – നിഖിൽ മഹേശ്വർ ജഗദീഷ് – ഇത്താക്ക് ശരത് - മനോജ് വിജയലക്ഷ്മി - സ്നേഹ ലെന കിറ്റി - വില്യം ഇഗ്നേഷ്യസ് സംഗീതം
കൈതപ്രം ദാമോദരൻ നമ്പൂതിരി എഴുതിയ ഇതിലെ ഗാനങ്ങൾക്ക്  സംഗീതം പകർന്നത് വിദ്യാസാഗർ ആണ് .
"കരളേ നിൻ" (രാഗം: വൃന്ദാവന സാരംഗ) കെ.ജെ. യേശുദാസ് , പ്രീത 6:04 2.
"പൂവേ പൂവേ" പി. ജയചന്ദ്രൻ , കെ.എസ്. ചിത്ര 5:24 3.
"എൻ ജീവനേ" എസ്. ജാനകി 5:02 4.
"മത്താപ്പൂത്തിരി" എം.ജി. ശ്രീകുമാർ , സുജാത മോഹൻ 4:38 5.
"എന്തരോ മഹാനു – സിംഫണി" (രാഗം: ശ്രീരാഗം) കോറസ് 3:46 6.